คือหนูมีเพศสัมพันธ์ครั้งแรกค่ะ ก่อนหน้านี้หนูมีประจำเดือนมา 2 อาทิตย์ แล้วมาหายตอนวันที่ 5/7/62 แต่หนูมีเพศสัมพันธ์ในวันที่ 5/7/62 (ใส่ถุงยางนะคะ) แตกในนะคะ แต่มั่นใจว่าถุงไม่รั่วแล้วก้ป้องกันดีค่ะ แต่พอมาวันที่ 12/7/62 ประจำเดือนกลับมาอีก แต่คาดว่าจะมาน้อย แบบนี้จะเป็นอะไรมั้ยคะ
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบในกรณีนี้แนะนำพบสูตินรีแพทย์เพราะน่าจะมีความผิดปกติจริงตั้งแต่ประจำเดือนที่มาติดต่อกัน 2 อาทิตย์หรือการที่มีเลือดออกมาก่อนรอบเดือนค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์